The Most Beautiful Moment in Life: Young Forever (BTS-ის ალბომი)

**The Most Beautiful Moment in Life: Young Forever** — (კორეულად: 화양연화 Young Forever; ჰანჯა: 花樣年華 Young Forever; რომანიზაცია: Hwayangyeonhwa Young Forever) სამხრეთ კორეული ბოიბენდ BTS-ის პირველი კორეულენოვანი კომპილაციური ალბომი. ალბომი გამოვიდა 2016 წლის 2 მაისს ორ ფიზიკურ კონფიგურაციად, დღის (Day) და ღამის (Night) ვერსიებად. ალბომი შეიცავს ოცდასამ ტრეკს, მათ შორის სამ ახალ სინგლს („Epilogue: Young Forever“, „Fire“ და „Save Me“), ასევე ტრეკების უმეტესობას The Most Beautiful Moment in Life, Pt. 1 და The Most Beautiful Moment in Life, Pt. 2-დან, და რამდენიმე რემიქსს.

## წინაპირობა და გამოშვება
2016 წლის 21 მარტს, Big Hit Entertainment-მა გამოაცხადა BTS-ის მოახლოებული დაბრუნება და მაისისთვის დაგეგმილი კონცერტი. BTS-მა 7 აპრილს თავის ოფიციალურ Twitter ანგარიშზე გამოაქვეყნა კონცერტის თიზერები, როგორც „მოძრაობის პოსტერები“. მოგვიანებით მათ 21 და 24 აპრილს გამოუშვეს კონცეპტუალური ფოტოები, რაც მიუთითებდა, რომ ფიზიკური ალბომი ხელმისაწვდომი იქნებოდა გარეკანის ორი დიზაინით, Day და Night. ორივე ვერსია მოიცავდა ფოტოწიგნს, პოლაროიდს, მინი ფოტობარათს და პოსტერს. კონცერტის ვიდეო თიზერი გამოვიდა 25 აპრილს. ტრეკების სია გამოვიდა 27 აპრილს, სადაც გაირკვა, რომ ეს იქნებოდა საკომპილაციო ალბომი, საერთო ჯამში ოცდასამი ტრეკით. მათ ასევე გამოუშვეს ფიზიკური ალბომის დიზაინი და დეტალები. 29 აპრილს Big Hit Entertainment-მა გამოუშვა BTS-ის „Fire“-ის მუსიკალური ვიდეოს ესკიზი (preview), სადაც წევრები ცეკვავენ.

## მუსიკალური ვიდეოები
„Epilogue: Young Forever“-ის მუსიკალური ვიდეო გამოვიდა 19 აპრილს, სადაც წევრები დარბიან ღობეებით სავსე ლაბირინთში, ასევე არის „I Need U“, „On Stage: Prologue“ და „Run“ ვიდეოების სცენების ფლეშბექები. მისი პროდიუსერი და რეჟისორი იყო GDW. ალბომის წამყვანი სინგლის, „Fire“-ის მუსიკალური ვიდეო გამოვიდა 2 მაისს. მასში წარმოდგენილი იყო წევრები, რომლებიც ცეკვავენ და მხიარულობენ მიტოვებულ ადგილას ცეცხლში. ვიდეოს პროდიუსერი და რეჟისორი იყო Lumpens და GDW. Fuse-მა განაცხადა, რომ „კლიპი იგრძნობა, როგორც "Dope"-ის განახლებული ვერსია, გამორჩეული სინგლი The Most Beautiful Moment In Life, Part 1-დან. თანმხლებ მუსიკალურ ვიდეოში ასევე ჩანს ბიჭები, რომლებიც ასრულებენ მათ ყველაზე ინტენსიურ ქორეოგრაფიას დღემდე“. 9 მაისს, BTS-მა მუსიკალურ პროგრამებზე პრომოუშენამდე გამოუშვა „Fire“-ის საცეკვაო ვერსიის ვიდეო. ცეკვის ქორეოგრაფი Keone Madrid იყო. „Save Me“-ის მუსიკალური ვიდეო გამოვიდა 15 მაისს, რომელიც აღსანიშნავია იმით, რომ გადაღებულია ერთ გადაღებაზე (one-shot take). ცეკვის ქორეოგრაფი იყო The Quick Style Crew და მუსიკალური ვიდეოს პროდიუსერი და რეჟისორი ასევე GDW იყო.

## პრომოუშენი
1 მაისს, BTS-მა გამართა ქამბექ შოუ V Live-ზე, რომელმაც გამოშვების ღამეს მაუწყებლობისას 100 მილიონზე მეტი მოწონება მიიღო. მათ პრესკონფერენცია გამართეს თავიანთი ტურისთვის, 2016 BTS LIVE The Most Beautiful Moment in Life On Stage: Epilogue, 7 მაისს. პირველი შოუები გაიმართა 7 და 8 მაისს ოლიმპიური ტანვარჯიშის არენაზე სამხრეთ კორეაში, სადაც BTS-მა ალბომიდან სიმღერები შეასრულა. საერთო ჯამში, ტური ჩატარდა ცხრა ქალაქში საზღვარგარეთ და დასრულდა იაპონიაში. BTS-მა გადაწყვიტა მუსიკალურ შოუებზე პრომოუშენი მხოლოდ ერთი კვირის განმავლობაში გაეგრძელებინა, შეასრულა Mnet-ზე, KBS-ზე, MBC-ზე და SBS-ზე, როგორც დაგეგმილი იყო, რათა ინდივიდუალური აქტივობების, პერფორმანსებისა და საზღვარგარეთის გრაფიკისთვის დარჩენილიყო დრო, დაწყებული M Countdown-ით 12 მაისს.

## კომერციული წარმატება
BTS-ის პირველი სოლო კონცერტის, BTS LIVE The Most Beautiful Moment in Life On Stage: Epilogue-ის ბილეთები 2016 წელს მყისიერად გაიყიდა, რამაც გამოიწვია კავშირის შეცდომები Interpark Ticket-ის კომპიუტერულ და მობილურ საიტებზე მაღალი ტრაფიკის გამო. კონცერტთან დაკავშირებული საძიებო სიტყვები პორტალურ საიტებზე ლიდერობდა, რადგან როგორც ფანებმა, ასევე საზოგადოებამ მაღალი ინტერესი გამოიჩინა. ალბომისა და „Fire“-ის მუსიკალური ვიდეოს 2 მაისს გამოსვლის შემდეგ, „Fire“ გახდა BTS-ის ყველაზე სწრაფი მუსიკალური ვიდეო, რომელმაც იმ დროს სულ რაღაც 6 საათში ერთ მილიონ ნახვას მიაღწია. ვიდეომ 75 საათში 10 მილიონ ნახვას მიაღწია. „Fire“-ისა და „Save Me“-ის ვიდეოებმა პირველი და მეორე ადგილები დაიკავეს Billboard-ის მიერ გამოქვეყნებულ „ყველაზე ნახვადი K-Pop ვიდეოები ამერიკაში, მთელ მსოფლიოში: 2016 წლის მაისი“ სიაში. BTS ასევე ავიდა მე-15 ადგილზე შემსრულებელთა კატეგორიაში YouTube Music Global Top 100-ზე.

BTS-მა Billboard World Digital Songs-ზე პირველი ადგილი დაიკავა წამყვანი სინგლებით „Fire“, „Save Me“ და „Epilogue: Young Forever“, რომლებიც ჩარტის ტოპ სამ ადგილს იკავებდნენ, რაც K-pop შემსრულებელს არასოდეს მიუღწევია. „Fire“-მა მიაღწია „all-kill“-ს სამხრეთ კორეის მუსიკალურ ჩარტებზე (ერთდროული #1 ყველა ჩარტზე) და მიიღო სამი პირველი ადგილის თასი მუსიკალურ პროგრამებზე, შესრულებით M Countdown-ზე, Music Bank-ზე და Inkigayo-ზე.

The Most Beautiful Moment in Life: Young Forever ალბომი გახდა BTS-ის მეორე ზედიზედ გამოცემა, რომელიც Billboard 200-ის ჩარტში მოხვდა, მიაღწია 107-ე ადგილს, რითაც მეორე K-pop შემსრულებელი გახდა, რომელმაც ეს შეძლო. მან დებიუტი შეასრულა #2 ადგილზე Billboard World Albums-ზე და #10-ზე Billboard Top Heatseekers-ზე. გავრცელდა ინფორმაცია, რომ The Most Beautiful Moment in Life: Young Forever-ის ალბომის წინასწარი გაყიდვები ერთ კვირაზე ნაკლებ დროში 300,000 ასლს გადააჭარბა. Hanteo Chart-ის თანახმად, ალბომის 100,000 ასლი გაიყიდა გამოშვებიდან პირველი სამი დღის განმავლობაში, ხოლო 164,868 ასლი გაიყიდა პირველი კვირის განმავლობაში. ალბომი ზედიზედ ორი კვირის განმავლობაში ლიდერობდა Gaon Weekly Chart-ზე. ის ასევე ლიდერობდა მაისის Gaon Monthly Chart-ზე 310,000-ზე მეტი გაყიდული ალბომით და გახდა 2016 წლის Gaon Album Chart-ის მეოთხე ყველაზე გაყიდვადი ალბომი. BTS-მა ამ ალბომით მიიღო თავისი პირველი daesang, ანუ „გრან პრი“, – Album of The Year 8th Melon Music Awards-ზე 2016 წელს. Big Hit Entertainment-მა ასევე გააზიარა, რომ The Most Beautiful Moment in Life სერიის ყველა ალბომის არაოფიციალური კომბინირებული გაყიდვები მალე მილიონს მიაღწევდა, რადგან იმ დროისთვის უკვე გაიყიდა სულ 930,000 ასლი.

## სქოლიო
*Young Forever (日本仕様盤) - BTS (防弾少年団)"
*Most Beautiful Moment In Life: Young Forever by BTS on iTunes"
*"BTS to make comeback in May.. The first ever solo concert at Olympic Gymnastics Arena"
*"BTS RETURN WITH STRAIGHT 'FIRE': WATCH THEIR MOST INTENSE RELEASE YET"
*"BTS Confirms Song For 3rd MV, Records 100 Million "Hearts" on Countdown Broadcast" 
*"BTS Urge Fans Not To Give Up Hope On Longer "Young Forever" Promotions" 
*防彈少年團 BTS _ 花樣年華台灣限定豪華盤 Young Forever《2CD》
*"BTS' 'Young Forever' Compilation Album Sends K-Pop Act to New Heights on Billboard 200"

კატეგორია:2016კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები